|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |
| 8256 Ábrahámhegy, Badacsonyi út 13.  |
| Telefon: +36 87 471 506 |

 **ELŐTERJESZTÉS**

**Ábrahámhegy Község Önkormányzata Képviselő-testületének**

**2020. szeptember 24-i *soron következő nyílt* ülésére**

|  |  |
| --- | --- |
| **Tárgy:** | **Veszprém Balaton 2023 projektben való együttműködés** |
| **Előterjesztő:** | Vella Ferenc Zsolt polgármester |
| **Előkészítő:** | Tamás Lászlóné Kvi és adóosztály vezető |
| **Melléklet:** | tájékoztató anyag |
| **Meghívott:** | ----- |
| A döntés meghozatala **egyszerű többséget** igényel.*A határozati javaslatot törvényességi szempontból megvizsgáltam: Wolf Viktória jegyző* |

**Tisztelt Képviselő-testület!**

Ábrahámhegy Község Önkormányzatához esetleges együttműködés érdekében tájékoztató anyag érkezett a Veszprém Balaton 2023 Zrt. vezérigazgatója Markovits Alíz, Veszprém megyei jogú Város polgármestere Porga Gyula és dr. Navracsics Tibor Kormánybiztos Úr aláírásával.

Veszprém Városa a régióval együtt nyerte el a 2023-as Kulturális Fővárosa címet. A Címet pályázaton nyerte el, amely számos balatoni és bakonyi régiót érintő célkitűzést és projekt ötletet tartalmazott. Ennek megvalósítására alakult a Veszprém-Balaton 2023 Zrt., amely programjához lehet az önkormányzatoknak csatlakozni, 1 Euro/lakos/év anyagi hozzájárulás megfizetésével 2021- 2023 közötti időszakra, a munkájának támogatására életre hívott Veszprém-Balaton Legfőbb hozadéka a programnak a tájékoztató anyagban foglaltak szerint pályázati források elérése, az önkormányzat, vállalkozók és civil szervezetek részére is. Balatonrendes esetében ennek a csatlakozásnak az anyagi vonzata az euro árfolyam változás függvényében 220-240 ezer Ft/év összegben várható.

Kérem a T. Képviselő-testület, hogy az előterjesztést megtárgyalni és a határozati javaslatokat elfogadni szíveskedjék

Ábrahámhegy, 2020. 08. 11. Tisztelettel:

 **Vella Ferenc Zsolt**

 polgármester

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(…..) HATÁROZATA**

***Veszprém Balaton 2023 projektben való együttműködés***

**Ábrahámhegy Község Önkormányzatának Képviselő-testülete**

1. **javasolja a Veszprém-Balaton 2023 Európa Kulturális Fővárosa projekthez történő csatlakozást.**
2. **az Együttműködéshez szükséges anyagi hozzájárulást 1 Euró/Fő/év összegben, a 2021-2023. években a költségvetés terhére előzetes kötelezettségvállalásként biztosítja.**
3. **felhatalmazza a polgármestert az együttműködési megállapodás aláírására.**

**Határidő: 15 nap**

**Felelős: Vella Ferenc Zsolt polgármester, Tamás Lászlóné Kvi és adóosztály vezető**